ᱥᱚᱱᱡᱚᱭ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ

ᱥᱚᱱᱡᱚᱭ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱫᱚ ᱥᱤᱧᱚᱛ ᱨᱮᱱᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱢᱟᱱᱮᱱᱫᱽᱨᱚᱜᱚᱲ-ᱪᱤᱨᱢᱤᱨᱤ-ᱵᱷᱟᱨᱚᱛᱯᱩᱨ ᱦᱚᱱᱚᱛ ᱟᱨ ᱥᱤᱝᱜᱽᱨᱟᱩᱞᱤ ᱦᱚᱱᱚᱛ ᱨᱮᱱᱟᱜ ᱢᱤᱫ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱠᱟᱱᱟ ᱾ ᱱᱚᱣᱟ ᱫᱚ ᱜᱟᱺᱴ ᱠᱤᱞᱚᱢᱤᱴᱚᱨ (᱘᱙᱐ ᱜᱟᱺᱴ ᱢᱟᱭᱤᱞ) ᱴᱚᱴᱷᱟ ᱨᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱟᱨ ᱥᱚᱱᱡᱚᱭ-ᱫᱩᱵᱽᱨᱤ ᱴᱟᱭᱜᱚᱨ ᱨᱤᱡᱟᱨᱵᱽ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ ᱾ ᱱᱚᱶᱟ ᱫᱚ ᱱᱟᱨᱢᱟᱫᱟ ᱜᱷᱟᱹᱴᱤ ᱨᱮᱱᱟᱜ ᱨᱚᱦᱚᱲ ᱧᱩᱨᱩᱜᱟᱜ ᱵᱤᱨ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾

ᱥᱟᱱᱡᱚᱭ-ᱫᱩᱵᱽᱨᱤ ᱴᱟᱭᱜᱟᱨ ᱨᱤᱡᱟᱨᱵᱽ
᱒᱐᱐᱐ ᱥᱮᱨᱢᱟ ᱨᱮ ᱪᱷᱚᱛᱛᱤᱥᱜᱚᱲ ᱠᱷᱚᱱ ᱵᱷᱮᱜᱟᱨᱚᱜ ᱢᱟᱬᱟᱝ ᱥᱚᱱᱡᱚᱭ-ᱫᱩᱵᱽᱨᱤ ᱴᱟᱭᱜᱚᱨ ᱨᱤᱡᱟᱨᱵᱽ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱕᱘0 ᱜᱟᱺᱴ ᱢᱟᱭᱤᱞ) ᱴᱚᱴᱷᱟ ᱨᱮᱱᱟᱜ ᱢᱤᱫ ᱢᱟᱨᱟᱝ ᱦᱟᱹᱴᱤᱧ ᱫᱚ ᱱᱤᱛ ᱪᱷᱚᱛᱛᱤᱥᱜᱚᱲ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱪᱷᱚᱛᱛᱤᱥᱜᱚᱲ ᱥᱚᱨᱠᱟᱨ ᱦᱚᱛᱮᱛᱮ "ᱜᱩᱨᱩ ᱜᱷᱟᱥᱤᱫᱟᱥ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ" ᱧᱩᱛᱩᱢ ᱛᱮ ᱩᱪᱟᱹᱲ ᱟᱠᱟᱱᱟ ᱾

ᱱᱚᱶᱟ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱫᱚ ᱜᱩᱨᱩ ᱜᱷᱟᱥᱤᱫᱟᱥ ᱟᱜ ᱧᱩᱛᱩᱢ ᱛᱮ ᱧᱩᱛᱩᱢ ᱟᱠᱟᱱᱟ ᱾ ᱒᱐᱑᱐ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱥᱟᱶ ᱕ ᱜᱚᱴᱟᱝ ᱛᱟᱹᱨᱩᱵ ᱠᱚ ᱮᱢ ᱞᱮᱱᱟ ᱾ ᱱᱚᱶᱟ ᱥᱟᱶᱛᱮ ᱥᱩᱨᱜᱩᱡᱟ ᱯᱚᱱᱚᱛ ᱫᱚ ᱱᱤᱛᱚᱜ ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱟᱨ ᱱᱚᱶᱟ ᱯᱚᱱᱚᱛ ᱨᱮ ᱠᱳᱨᱤᱭᱟ ᱧᱩᱛᱩᱢᱟᱱ ᱢᱤᱫ ᱦᱚᱱᱚᱛ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱢᱩᱪᱟᱹᱫ ᱮᱥᱤᱭᱟᱴᱤᱠ ᱪᱤᱛᱟᱹ ᱴᱚᱴᱷᱟ ᱠᱟᱱᱟ ᱾

ᱴᱟᱭᱜᱚᱨ ᱨᱤᱡᱟᱨᱵᱽ ᱨᱮ ᱥᱚᱱᱡᱚᱭ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱟᱨ ᱫᱩᱵᱽᱨᱤ ᱵᱤᱨ ᱡᱤᱭᱟᱹᱞᱤ ᱨᱟᱠᱷᱟᱵᱤᱨ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱵᱟᱱᱟᱨ ᱜᱮ ᱘᱐᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱟᱨ ᱥᱤᱫᱷᱤ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱴᱚᱴᱷᱟ ᱫᱚ ᱟᱹᱰᱤ ᱢᱟᱨᱟᱝ ᱟᱨ ᱟᱹᱰᱤ ᱞᱮᱠᱟᱱ ᱡᱤᱵᱽ ᱡᱤᱭᱟᱹᱞᱤ ᱢᱮᱱᱟᱜ ᱠᱚ ᱛᱮ ᱡᱚᱛᱚ ᱦᱚᱲ ᱜᱮ ᱠᱚ ᱵᱟᱰᱟᱭ ᱜᱮᱭᱟ ᱾ ᱱᱚᱸᱰᱮ ᱫᱚ ᱥᱟᱨᱡᱚᱢ, ᱢᱟᱫ ᱟᱨ ᱢᱮᱥᱟ ᱵᱤᱨ ᱢᱮᱱᱟᱜᱼᱟ ᱾

᱒᱐᱐᱔ ᱥᱟᱞᱮ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱥᱚᱨᱠᱟᱨᱤ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱥᱚᱱᱡᱚᱭ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱨᱮ ᱖ ᱜᱚᱴᱟᱝ ᱛᱟᱹᱨᱩᱵ ᱠᱚ ᱛᱟᱦᱮᱸ ᱠᱟᱱᱟ ᱾ ᱢᱮᱱᱠᱷᱟᱱ ᱚᱠᱴᱚᱵᱚᱨ ᱒᱐᱐᱘ ᱟᱨ ᱢᱮ ᱒᱐᱐᱙ ᱛᱟᱞᱟ ᱨᱮ ᱚᱸᱰᱮ ᱫᱚ ᱚᱠᱚᱭ ᱛᱟᱹᱨᱩᱵ ᱦᱚᱸ ᱵᱟᱝ ᱠᱚ ᱧᱮᱞ ᱞᱮᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱠᱚ
ᱛᱷᱚᱠ:ᱥᱤᱫᱷᱤ ᱦᱚᱱᱚᱛ